
LITERATURA 


ELAS PRESENTES 


Introdución 

Elas Presentes ten como obxectivo 
facilitar no ámbito escolar o tratamento 
da igualdade, e analizar criticamente 
a invisibilidade das mulleres ao longo 
da historia desde unha perspectiva global, 
abranguendo unha boa parte das materias 
presentes no curriculo de secundaria. 

Elas Presentes ten como punto de partida a representación 
da peza teatral Filosofar a paus aproveitando o carácter lúdico, 
a identificación do público e a capacidade de xerar un discurso 
crítico propio do teatro. A obra afronta de xeito directo 
a problemática da igualdade de xénero poñendo ao descuberto 
como algúns dos filósofos máis recoñecidos, presentes 
no curriculo das materias filosóficas, contribuíron coas súas 
ideas a construír o discurso dominante do patriarcado, que 
descualificaba ás mulleres reducíndoas en exclusiva ao papel 
de nais e esposas submisas. E ao tempo desvela que a pesar 
diso, a pesar dos paus que recibían ou os que colocaron 
no seu camiño, existiron mulleres filósofas que se rebelaron, 
pero cuxa memoria foi borrada baixo a influencia daquel 
discurso dominante. 

Malia o que se poida pensar sobre a especificidade temática 
da peza, a realidade é que o fondo do asunto é xeral, é dicir, 
que as razóns que se explicitan na peza son as mesmas para 
que se producise a invisibilidade das mulleres noutros campos 
científicos e artísticos. Para facilitar o tratamento desta temática 
nas aulas Elas Presentes propón unha batería de unidades 
didácticas orientadas a todas as áreas presentes no currículo 
de secundaria: filosofía, ciencias, lingua e literatura, artes 
e cultura visual. 

Queremos que a educación dos nenos 
e nenas conte a verdadeira historia das 
vidas das mulleres, que describa a terra 
como unfogar que é preciso coidar ; 
que debe ser alimentado na mesma 
medida en que se colleita. 

Grace Paley 

La importancia de no entenderlo todo, 

Ed. Círculo de tiza (2016) 

Xustíficación: 


No currículo básico da ESO e do Bacharelato (RD 1105/2014) 
identifícanse os valores transversais que deben ser 
contemplados en todas as áreas e materias. Entre eles, atópase 
a promoción da igualdade plena entre homes e mulleres (cap 
I, 6,2). Estes mesmos valores aparecen recollidos no Decreto 
6/2015, do 25 de xuño, polo que se establece o currículo 
da educación secundaria obrigatoria e do bacharelato na 
Comunidade Autónoma de Galicia. 

A experiencia indica, con todo, que a dimensión excesiva 
dos contidos curriculares das propias materias conduce 
con frecuencia a que o traballo con estes valores acabe sendo 
sacrificado en favor dos contidos específicos de cada unha 
delas. 

Priorizamos os contidos e exemplificacións do ámbito galego, 
pois non podemos esquecer a situación de minorización da 
lingua galega. 0 mesmo decreto 86/2015, do 25 de xuño, xa 
establece no Anexo 3. Bloque de materias de libre configuración 
autonómica (Lingua galega e Literatura) o seguinte: «é preciso 
favorecer o uso e aprendizaxe desta lingua de xeito que se 
impulse a súa normalización e se venzan as dificultades da 
súa menor presenza e repercusión social, motivadas en moitos 
casos por prexuízos que é necesario desmontar e superar». 

Pretendemos daquela, contribuír á erradicación de dous 
prexuízos moi estendidos na nosa sociedade: aquel que 
considera a lingua galega como lingua inferior e aqueloutro 
que considera o masculino o hexemónico e invisibiliza e silencia 
o feminino. 

Sabemos que os prexuízos arraigan fondamente e non son 
fáciles de arrincar, pero o papel da ou do ensinante ha de ser, 
sempre, poñer todo o seu empreño e mais o do seu estudantado 
para tratar de conseguilo. 

Metodoloxía: 


Tendo en conta que a temporalización nos cursos aos 
que vai referida esta unidade é de catro horas semanais, 
e que se propón un amplo abano de actividades referidas 
a catro dos bloques de contido da materia, podemos adicarlle 
unha semana á realización das mesmas. Con todo, o tempo 
adicado sempre estará en función do que o profesorado 
considere, e mesmo pódese facer unha escolla das actividades 
sen chegar a traballalas todas. Non esquecemos que o que aquí 
traemos só é unha proposta detraballo. 

Partimos da necesidade de establecer 
unha metodoloxía dinámica na que 
o papel do alumnado sexa activo 
e decisivo na resolución das tarefas. 

Eles e elas serán protagonistas 
do proceso de ensino-aprendizaxe, 
fomentando a súa autonomía. 

0 traballo en grupo é fundamental na maior parte das propostas, 
e o resultado deste traballo comunal plasmarase na resolución 
dos temas formulados. 

0 emprego das novas tecnoloxías faise hoxe en día case 
inevitable, mesmo na procura de datos ou solucións que se 
poderían atopar en formato libro. Aceptamos este feito, pois 
somos conscientes do material que estas nos poden ofrecer, 
pero tamén apoiamos as pescudas (léxico, información 
de autores e autoras,...), que poden ser puntuais, en libros 
e enciclopedias. Daquela, apuntamos a posibilidade de realizar 
parte deste traballo na biblioteca do centro, pois esta sempre 
nos fornecerá deste material. 


Alumnado: 

4° - ESO 
1°-2° - Bach. 

Contidos: 


Esta unidade didáctica, pretende achegar a problemática 
da ocultación das mulleres no ámbito da creación literaria, 
as dificultades destas para realizaren o seu traballo creativo así 
como a situación de indefensión en tantos casos ante 
a supremacía do home, que acaparou sempre o primeiro plano, 
mesmo naqueles casos probados en que o enxeño da muller 
o superaba. Así mesmo, a cuestión da linguaxe sexista que 
vivimos a cotío merece unha reflexión e unha toma de partido 
a favor dunha linguaxe inclusiva. Así, centrarémonos en 4 dos 5 
bloques de contidos establecidos no RD 1105/2014: 


BLOQUE1. 


BLOQUE 2. 

Comunicación 


Comunicación 

oral. Escoitar 


escrita. 

e falar. 


Ler e escribir. 


BLOQUE 3. 


BLOQUE 4. 

Funcionamen- 


Educación 

to da lingua. 


literaria. 






9 LITERATURA 


ELAS PRESENTES 


Obxectivos: 


Seguindo os catorce obxectivos marcados polo DECRETO 
86/2015, do 25 de xuño, polo que se establece o currículo 
da educación secundaria obrigatoria e do Bacharelato da 
Comunidade Autónoma de Galicia, salientamos os seguintes: 


c) Valorar e respectar a diferenza 
de sexos e a igualdade de dereitos 
e oportunidades entre eles. 
Rexeitar a discriminación das 
persoas por razón de sexo ou 
por calquera outra condición [...] 


I) Coñecer, valorar e respectar 
os aspectos básicos das culturas 
e da historia propias e das outras 
persoas [...] Coñecer mulleres 
e homes que realizaran achegas 
importantes á cultura e á socieda- 
de galega, ou a outras culturas 
do mundo. 


d) Fortalecer as súas capacidades 
afectivas [...] e rexeitar os compor- 
tamentos sexistas[...] 


n) Apreciar a creación artística 
e comprender a linguaxe das ma- 
nifestacións artísticas, utilizando 
diversos medios de expresión 
e representación. 


En canto á materia específica de Lingua e Literatura, 
este mesmo decreto establece que as materias lingüísticas 
perseguen o obxectivo último de contribuír á formación de 
cidadáns e cidadás dunha competencia comunicativa que lles 
permita interactuar satisfactoriamente en todos os ámbitos, 
e favorecer a capacidade de interpretar e valorar o mundo, 
de formar as súas opinións, propias, claras e fundamentadas, 
e de gozar, a través da lectura crítica de obras literarias. 

Competencias 

Clave: 


Críterios 
de avaliación: 


Das sete competencias básicas que 
contempla o currículo de secundaria 
e bacharaleto, recollemos as seis que 
nos van permitir aplicar os contidos 
traballados nesta unidade, así como 
a realización adecuada das actividades 
propostas. No apartado das actividades 
faremos a correlación de cada unha 
delas coa actividade proposta. 


Comunicación lingüística 


Competencia dixital 


Aprender a aprender 


Competencias sociais 
e cívicas 

Sentido de iniciativa 
e espíritu emprendedor 


Conciencia e expresións 
culturais 


A avaliación ímola estruturar segundo 
os bloques de contido que establecimos 
no apartado de contidos, e tamén 
avaliaremos a consecución do obxectivo 
marcado nos elementos transversais e 
que son parte fundamental deste traballo. 

Así, avaliaremos a comprensión dos 
textos escollidos para as tarefas así 
como a capacidade de analizar de xeito 
crítico os mesmos. 

Tamén a expresión escrita, tanto na 
corrección lingüística como na correcta 
expresión dos contidos. 

No avaliaremos tanto otraballo 

a prol de aumentar o noso léxico, dende 
unha perspectiva de linguaxe inclusiva 
e equitativa, como a boa disposición cara 
ao esforzo que iso pode supor tendo en 
conta os hábitos lingüísticos aínda hoxe 
inzados determos discriminatorios para 
as mulleres. 

Por último, no bloque cinco, avaliaremos 
a boa disposición para co texto teatral, 
sendo conscientes da dobre cara que 
este presenta: como texto escrito e como 
texto representado. Tamén se avaliará 
a asunción da necesidade de integrar 
máis nomes femininos na nómina de 
escritores e escritoras na nosa lingua. 

E, a nivel máis xeral, o profesorado 
avaliará a tendencia do alumnado a 
desbotartanto os prexuízos lingüísticos 
como os que teñen que ver co xénero, en 
calquera unha das facetas da súa vida. 

Conclusión: 



Si el panorama era difícil para 
la realidad lingüística de las culturas 
periféricas, incluída la gallega, lo era 
lógicamente en grado mayor para 
las escritoras que pretendían hacerse 
un lugar en su lengua y en su pais 

ÁNXELES PENAS 1 


A literatura galega é das poucas que ten como voz fundacional 
a unha muller. Cando se fala de Galicia ou do galego, fálase 
de Rosalía de Castro. A poeta, narradora, pensadora galega 
é quen, coa súa voz lírica, representa a identidade galega e 
as condicións históricas que a determinaron, e fixo, de xeito 
pioneiro, unha crítica da situación de opresión que padecían 
o pobo galego e, particularmente, as mulleres. 


1 Penas, Ánxeles, «La literatura de mujeres en Galicia», Centro de documentación da Asociación de Escritores 
e Escritoras en Lingua Galega, [consulta: 20 novembro 2018]. 

Actividades: 



rade enviarnos os enlaces, fotos e todo 
terial que estimedes sobre as vosas 
íividades, para o seu arquivo e difusión 
a través do espazo do proxecto en Archive.org 
e o Facebook do mesmo. 

elaspresentes(a)berrobamban.com 

Lembro cunha certa carraxe aqueles 
comentarios dos 90 de que «iso das mulleres 
era unha moda» ou «unha estratexia 
de marketing»... As mulleres non están 
de paso na literatura, viñeron para quedar. 

Dolores Vilavedra 2 



2 Lorenzo Gil, César: «Dolores Vilavedra: 'A literatura galega actual quedou sen líderes de referencia'», Bios- 
bardia, 10 de marzo do 2014, [consulta: 20 novembro 2018]. 

A unidade didáctica está pensada para 
ser temporalizada en cinco sesións, coa 
duración dunha clase cada unha (45/50 
min), e a seguinte estrutura: unha sesión 
preparatoria inicial, previa á asistencia 
á representación, e catro posteriores, 
centrada cada unha delas nun dos catro 
bloques de contido propostos. 

Inclúese unha actividade complementa- 
ria que ten como obxectivo difundir 
ao resto da comunidade escolar o traballo 
realizado na aula. 

Naturalmente, esta proposta pode 
e debe ser adaptada de acordo coa 
dinámica propia do centro, da materia 
e de cada grupo-clase, reducindo ou 
ampliando o tempo de desenvolvemento 
en función da adaptación ás necesidades. 

Actividade 1 


•Anexo 1 
Filosofar a paus 


Resumo do contido da obra que van ver. 

Tratamos de dar resposta a estas cuestións: 


Cita o nome de catro autoras da literatura galega. 


Cita catro nomes de autores da literatura galega. 





A cantas mulleres lles foi adicado o Día 
das letras Galegas dende maio de 1963? 

A cantos homes? 

Cita catro mulleres que foran galardoadas 
co Premio Nobel de Literatura. 


Cita o nome de catro homes. 


Cita o nome de tres obras literarias escritas 
por homes ata a actualidade. 

Cita o nome de tres obras literarias escritas 
por mulleres ata a actualidade. 

Recolle o nome das persoas mencionadas 
no programa da túa materia como principais 
representantes de cada movemento literario. 

Cantas son mulleres? 


Reflexionamos, despois de contestar as preguntas, sobre 
as respostas dadas, sobre a dificultade de contestalas, sobre 
as razóns que poden xustificar algunhas das respostas... 

Actividade 2 


Despois da re- Diálogo aberto entre o alumnado sobre a recepción da obra. 

presentación Para facilitar o diálogo podemos propoñer as seguintes 

cuestións: 


BLOQUE 1. 

Comunicación 
oral. Escoitar 
e falar. 


Cal foi a recepción da obra (gustou si/non. Por que?) 

Analizamos a composición da obra canto á súa 
estrutura: exposición, nó e desenlace. 

«0 teatro dentro do teatro»: os personaxes «reais» 
e aqueles a quen «representan». 


Identifícan claramente cando son uns ou son outros? 


Que signos axudan a identifícar eses cambios? 

Deses signos, cales son textuais? Cales son 
escénicos? 


Baseándonos en todo isto, cantas liñas de acción 
poderiamos establecer? Dúas, catro ou tan só unha? 

Sería clasifícable a obra dentro dos cánones clásicos 
de traxedia, comedia ou drama 

Reflexionamos sobre o texto teatral: texto literario 
por unha banda, texto para ser representado, 
por outra. 

0 teatro como unha visión da vida destinada 
á representación en escena. 


Unha vez tratadas estas cuestións, pódese retomar o debate 
que se establece na sesión previa ao visionado da obra, sempre 
e cando o tempo estimado para esta actividade o permita. 



18 LITERATURA 


ELAS PRESENTES 


[...] puede suprimirse el nombre de una 
escritora en la literatura contemporánea, 
sin que su mengua produzca la menor 
turbación en el sereno horizonte del arte, 
porque las escritoras somos una exuberancia 
del siglo XIX. 

Carolina Coronado, (1862) 

Actividade 3 


BLOQUE 2. 

Comunicación 
escrita. Ler 
e escribir 


Os textos escollidos para esta actividade son textos escritos 
por mulleres que fan referencia á dobre condición de mulleres 
e escritoras. Son moitos máis os textos escritos por mulleres 
que fan referencia á condición de muller, pero a nosa proposta 
quería centrarse naqueles en que a poeta reflexiona sobre a súa 
condición de poeta muller. E pretendemos que coa lectura dos 
mesmos se visualice esa conclusión patriarcal contra a que se 
rebelan todos eles: as mulleres han adicarse a outras cousas, 
nunca a escribir ou, alomenos, como moi ben di Rosalía, 
non a escribir sobre calquera tema. 


Cada un deles aborda o tema de diferentes maneiras, con 
diferentes tons, mais todos han servir para testemuñar a dura 
condición das mulleres escritoras que permita dar ao noso 
alumnado unha visión do que supuxo e supón ser muller 
e escritora. 


Ofrecemos esta breve antoloxía con algún apuntamento para 
cada un dos textos, co ánimo de que sexa o profesorado quen 
tire o proveito que considere de cada un deles. 

A actividade, finalmente, e consonte a este apartado de Ler 
e escribir, consistiría en facer un comentario crítico atendendo 
ás pautas que rexen a elaboración do texto argumentativo sobre 
o tema común a todos eles: a situación da muller escritora. 


Facemos unha lectura común e comprensiva dos mesmos, para 
posteriormente e, xa de xeito individual, escoller dous deles 
e facer un comentario crítico que valore os contidos expostos 
neles e o ton en que se expresan (irónico, reivindicativo, 
humorístico...) 

Cada texto leva algún comentario que só pretende axudar 
á reflexión sobre o mesmo. 

Texto 1 


Rosalía de Castro. Dedicatoria do seu libro Cantares Gallegos 
a Fernán Caballero (pseudónimo de Cecilia Bolh de Faber). 



Cecilia Bólh de Faber 


A Fernán Caballero 
Señora: 

Por ser mujery autora de unas novelas hacia 
las cuales siento la más profunda simpatía, 
dedico a usted este pequeño libro. (...) 

Santiago, 17 de mayo de 1863 


Hai dous motivos para a dedicatoria: ser muller e autora 
de novelas. 


Por que estes feitos son tan importantes para a autora? 

Fernán Caballero é un pseudónimo. A que nome real 
pertence? 

Por que a muller agacha o seu nome baixo un nome 
masculino? 


Revisamos outros casos de mulleres que escribisen baixo 
pseudónimo masculino. 

Hai dous motivos para a dedicatoria: ser muller e autora 
de novelas. Por que pensas que é relevante a primeira? 

Texto 2 



Rosalía de Castro 


Rosalía de Castro. Primeiro poema de «Vaguedás», 
primeiro libro de Follas Novas, 1880. 

Daquelas que cantan as pombas i asflores 
todos din que teñen alma de muiier. 

Pos eu, que n'as canto, Virxe da Paioma 
ail, de que a terei? 


Rosalía reflexiona sobre os prexuízos en canto aos 
temas que se supón que debe tratar unha muller 
nas súas obras, polo feito de ser muller. 


Texto 3 


Carolina Coronado, en Poesías, 1852 

La poetisa en un puebio 
¡Ya viene, míraia! ¿Quién? 

-Esa que saca ias copias. 

-Jesús, que mujer tan rara. 

-Tiene ios ojos de ioca. 

Diga V. Don Marceiino, 
será verdad que eiia soia 
hace versos sin maestro? 

U 

Más vaiía que aprendiera 
a barrer que a decir copias. 

-Vamos a echaria de aquí. 
-¿Cómo?-Riéndonos todas. 

(...) 

Ja,ja,ja,ja,ja,ja. 

Ya mira, ya se incomoda, 

Ya se ievanta y se va.... 

¡Vaya con Dios ia gran ioca! 


Como é caracterizada esta muller que «ousa» facer coplas? 
Que debería facer no lugar de facer coplas? 

Texto 4 



Gloria Fuertes 


Gloria Fuertes, en Obras incompletas, 1975. 

No dejan escribir 

Trabajo en un periódico 
pude ser secretaria del jefe 
y soy sólo mujer de la limpieza. 

Sé escribir, pero en mi pueblo 
no dejan escribir a las mujeres. 

Mi vida es sin sustancia, 
no hago nada malo. (...) 


Os versos catro e cinco manifestan a clara prohibición 
da escrita ás mulleres como xa expresaba no anterior poema 
a poeta Carolina Coronado, un século antes. Pódese dicir que 
nada mudaron as cousas? 


Texto 5 


Rosalía de Castro «Las literatas. Carta a Eduarda» (Artigo 
publicado por primeira vez no Almanaque de Galicia de Lugo, 
1865). 

Sobre todo los que escriben y se tienen por graciosos, no dejan 
pasar nunca la ocasión de decirte que las mujeres deben dejar 
la pluma y repasar los calcetines de sus maridos, si lo tienen, 
y si no, aunque sean los del criado. Cosafácil era para algunas 
abrir el armario y plantarle delante de las narices los zurcidos 
pacientemente trabajados, para probarle que el escribir 
algunas páginas no la hace a todas olvidarse de sus quehaceres 
domésticos, pudiendo añadir que los que tal murmuran saben 
olvidarse, en cambio, de que no han nacido más que para tragar 
el pan de cada díay vivir como los parásitos. 


Rosalía fala nesta carta a unha interlocutora, Eduarda. 
Mesmo podería corresponderse cunha carta póstuma á irmá 
de Eduardo Pondal, falecida prematuramente a mediados 
do século XIX, da obriga das mulleres coas cousas da casa 

e mais da necesidade de abandonar a «pluma» por non 
descoidalas. Parece un tema recorrente: «muller aos seus 
labores» (entre os que non se conta o de escribir!). 


Texto 6 


Gloria Fuertes, en Historia de Gloria, 1980. 

Gracias, amor 
Gracias, amor 

por tu imbécil comportamiento 

me hiciste saber que no era de verdad eso de 

«poesía eres tú». 

¡Poesía soy yo! 


A poeta xoga coa metaliteratura, a intertextualidade. 

0 poema de onde sae o cuarto verso é dun recoñecidísimo 
poeta do S. XIX. Pensa sobre isto e a intencionalidade que 
pode haber detrás. 


Texto 7 


Ana Romaní, en Das últimas mareas, 1994. 



Rosalía de Castro, Emily Dickinson, Edith Sódergran... 
Procuramos nofondo da entraña 
tódalas sombras da pantasma, 
o desterro da bruxa.... 
a soidade da princesa.... 

a derrota da amazona.... 

Deixamos pegadas de sangue 
nas alleas terras da palabra. 


Ana Romaní titula o seu poema co nome de tres 
grandes poetas, co que converte xa o poema nun 
canto á muller poeta. 






A bruxa, a princesa, a amazona en situacións diferentes 
ás que as caracterizan. 


Texto 8 


Wisiawa Szymborska, en El gran número, 1976. 

Alabanza de la hermana 
Mi hermana no escribe poemas 
y dudo que de repente empiece a escribir poemas. 
Lo tiene de la madre, que no escribía poemas, 
y del padre que tampoco escribía poemas. 

Bajo el techo de mi hermana me siento segura: 
el marido de mi hermana no escribiría poemas por 
nada del mundo. 

U 


A poeta polaca parece referirse ao feito de facer poemas dun 
xeito irónico: como se fose unha enfermidade que se herda 
(segundo iso, ela mesma tampouco podería facer poemas) 
e o feito de facelos restase seguridade. 


Wislawa Szymborska 

Actividade 4 


BLOQUE 2. 

Comunicación 
escrita. Ler 
e escribir 


Imos ao enlace aquí indicado que nos leva a un listado de cen 
mulleres galegas que destacaron nalgunha faceta artística, 
deportiva... 



Iniciamos un pequeno debate: 


A cantas delas coñeciamos? 

A cantas non? 

Pensas que os homes que fixeron ou fan cousas semellantes, 
son máis coñecidos? 

Que nos parece esta invisibilidade? A que se pode deber? 


Agora centrámonos en facer un listado só coas destacadas 
no ámbito da literatura: 

A cantas do ámbito da literatura coñeciamos? 

—>• De cales poñen foto/retrato? Contrástao coas empresarias, 
deportistas... 

—>• Que cousas se destacan delas? 


Unha vez rematado, propomos dividir a aula en grupos de dous 
ou tres persoas e que cada grupo faga unha ficha dunha das 
escritoras que aparecen no artigo. A ficha incluirá a seguinte 

Nome: 

Sofía Casanova 

Lugar de nacemento: Periodo: 1861 - 1958 

A Coruña 

Obras principais: 

Fugaces, Biblioteca Gallega, 1898. 

Cita/s: 

Había perdido toda mi biblioteca cuando los nazis volaron mi casa, 
no conservé ninguno de los libros que, durante años, conformaron 
mi identidad y me definieron como persona, pero la barbarie no me privó 
de la memoria. Recitar cada uno de los versos que amé, con los que sentí, 
me devolvía a la vida 


QR 


información: nome, lugar de nacemento, 
unha imaxe da súa figura, título da súa obra 
ou obras principais, e unha selección de 
citas. 0 obxectivo destas fichas é elaborar 
unha exposición no centro educativo destas 
autoras e das súas obras. Desta forma 
o alumnado se convertirá en divulgador 
da obra destas mulleres entre a comunidade 
educativa (no caso de que o número 
de grupos supere ao número de escritoras 
presentes no artigo, poden seleccionar 
algunhas das referenciadas nesta unidade 
ou na súa bibliografía). 


Completada a fícha, faremos uns carteis 
coas imaxes seleccionadas, acompañadas 
dunha cita significativa 
e un código QR. 

A información das fichas das escritoras 
estará contida nun blog ao que estarán 
ligados os códigos QR de cada ficha 1 . 


Podemos crear unha conta de correo común para toda 
a clase que permita editar o contido do blog. 0 nome 
de usuario e contrasinal deben ser coñecidas por todas 
as persoas que compoñen a aula. 

Con esa conta de correo, crearemos o blog, en blogger.com 
por exemplo, que pode levar por título «Elas presentes-Nome 
Centro-Materia». 


Posteriormente será o alumnado quen elabore as entradas 
do blog coa información das fichas. 

Imprimimos os carteis a cor e, coa axuda do alumnado, 
colgámolos nos corredores do centro educativo. 

Se o estimamos necesario, indicaremos ao resto da 
comunidade educativa como poden acceder á información 
sobre as autoras e ás súas obras a través de códigos QR. 


1 Para xerar os códigos QR utilizaremos esta páxina web. Introdúcese URL do blog en dita páxina e crea o QR. 

Os lingüistas máis conservadores admiten 
que hai que corrixir os usos da linguaxe 
sexista, evitar o léxico que resulte 
discriminatorio efeminizar os cargos 
e profesións exercidos por mulleres pero, 
en cambio, todas as iniciativas encamiñadas 
a dar máis protagonismo ás mulleres 
nafala que afectan á gramática, suscitan 
controversia e non terminan de callar. 

Mayte RlUS 2 


2 Rius, Mayte, «El sexismo que ocultan las palabras», La Vanguardia, 07/03/2014, [consulta: 15 de novembro 
do 2018]. 

Actividade 5 


BL0QUE3. 

Funcionamen- 
to da lingua 


Propoñemos neste bloque algunhas actividades nas que se 
poña de relevancia o uso da linguaxe sexista así como valorar 
a necesidade de modificar os hábitos lingüísticos a prol dunha 
linguaxe inclusiva e equitativa. 


(L.): Pódese saber que andas a remexer no meu escritorio? 


(S.): Desculpe, señorita Suárez, pero temos.... 

(L.) Pero tío! Como señorita? Se imosfalar deste tema tes 
que coidar un pouco a linguaxe. 


(S.): Non era por... 

(L.): Non era por, non era por, pero aofinal... 


(S.): Como te pos! 

(L.): É que é bastante gracioso... Ti preguntas, e todos os homes 
sodes superfemenistas e tal, pero despois, á primeira... sae algo 
que xa debera... 

(S.): Que si. Tes razón e punto! Volvemos? 


(L.): Vai 


(S.): Desculpe, tenente, pero temos no cuarto de interrogatorio.... 


Este é un fragmento do diálogo da obra Filosofar a paus en 
que o home fai uso dunha linguaxe sexista polo que se ve 
recriminado pola muller. A muller protagonista da peza teatral 
recrimina duramente o tratamento impropio, por machista, do 
seu compañeiro na obra cando se dirixe a ela como «señorita» 


Ti, muller do grupo, como reaccionarías no seu lugar? 

Ti, home do grupo, como aceptarías á recriminación da túa 
compañeira? 

Actividade 6 


BL0QUE3. 

Funcionamen- 
to da lingua 


—>• Comentamos en grupo o contido deste extracto do artigo 
de Mayte Rius 3 : 

«Es unha nenaza», «Isto é un coñazo», «fillo de puta», 

«os nenos non choran » son expresións moi frecuentes 
e claramente machistas. Pero tampouco é moi igualitario dicir 
«teño que ir ao médico; chamarei á enfermeira para pedir hora » 
en todas aquelas ocasións en que non sabemos o sexo dos nosos 
interlocutores, ou «cando o home vivía nas cavernas...» para 
referirse aos seres humanos, ou « nenos, sacade os cadernos » 
nunha aula mixta. As palabras «tipa«, «individua » ou «zorra » 
seguen remitindo a conceptos que nada teñen que ver cofeminino 
de tipo, individuo ou zorro. E é habitual escoitar en boca dunha 
muller «porque un pensa que...» en lugar de «porque unha pensa 
que...», ou mesmo ler que «un rapazfoi atracado e golpeado 
por uns gamberros... e a súa moza tamén resultouferida». 


Somos conscientes da realidade gue se plasma nel? 

Imos tratar de engadir máis exemplos do tipo dos que recolle 
o texto e que sexan do voso ámbito, da vosa fala cotiá. 


Abrimos agora un tempo de debate e reflexión entre o alumnado, 
promovido por preguntas catalizadoras do tipo: 


Temos estes termos e expresións integradas na nosa fala? 

Somos conscientes do sexismo que carrexan? Por que? 
Onde o vemos? 

Que cousas poderíamos facer para cambialos en favor dunha 
linguaxe máis inclusiva e igualitaria? 


3 Ibídem 

Actividade 7: 


BLOQUE 3. 

Funcionamen- 
to da lingua 


Analizamos o estereotipo que se reflicte nas seguintes frases: 

«0 meu home axúdame moito na casa» // A miña muller 
axúdame moito na casa» 

«Había moita xente na manifestación. Tamén mulleres e algúns 
nenos» 


«Tocounos unha xuíza, pero actuou dun xeito moi profesional» 

«Busco unha señora da limpeza/asistenta // Busco un home 
da limpeza/asistente» 

Actividade 8 


Tratamos de completar o seguinte cadro cos termos colectivos, 
xenéricos ou abstractos que poden suplir ao masculino xenérico 
e que evitan os dobretes do tipo «homes e mulleres»; «alumnos 
e alumnas»;... que en ocasións poden ralentizar demasiado 
o discurso. 

MASCULINO XENÉRICO COLECTIVO/ABSTRACTO/XENÉRICO 

Alumno -- 

Membro -> 

Profesor -> 

Candidato -> 

Reitor- > 

Cidadán -> 

Empresario - > 

Habitante -> 

Homes -> 

Autor -> 

Agredido -> 

Mozos/nenos/adolescentes _> 

Organizadores - > 

Representante -> 


BLOQUE3. 

Funcionamen- 
to da lingua 




Traballadores 

Actividade 9 


Como remate deste apartado suxerimos visitar o enlace 
que se indica: 



LA VIDA DE BRIAN 
IDENTIDAD DE GÉNERO 


https://www.youtube.com/ 

watch?v=vkvMgp__7swk 



Xa no ano 1979, os Monty Python, en clave irónica, facíanse 
eco do asunto tratado neste punto: a linguaxe inclusiva 
e a súa incomprensión. 

A miña patria é o teatro; e os dramas y 
as traxedias, asfarsas, os melodramas, 
os sainetes, os vodevís, milagres ou misterios, 
toda a comedia humana, enfin, que alí 
se interpreta, é a que eu vivo. 

María Casares 

Residente privilexiada 4 (1980) 



4 Tradución ao galego de Ana Belén Martínez Delgado, Oleiros: Trifolium, 2009. 

Actividade 10 


BLOQUE 4. 

Educación 

literaria 


Reflexións sobre o texto teatral como xénero literario 
centrándonos na proposta que nos ofrece Filosofar a paus. 

—>- 0 texto teatral e as súas particularidades 
(texto escrito-texto para ser representado). 

—> Estrutura do texto teatral. 


0 teatro dende unha perspectiva sociolingüística 
(o teatro galego nun contexto de lingua minorizada). 

Actividade 11 


BLOQUE 4. 

Educación 

literaria 


Facemos grupos e distribuimos entre estes as seguintes 
pescudas: 

—>- Mulleres escritoras de teatro (nome da autora e dalgunha 
das súas obras). (Algunha do lugar onde viven?). 

—>- Actrices de teatro e algunha das obras gue teña representado. 
(Algunha do lugar onde viven?) 


Nomes de publicacións gue aborden o tema do teatro galego 
(revistas, editoriais, prensa con sección fíxa, directoras 
de publicacións ou de editoriais, críticas...) 


Nomes de premios teatrais e mulleres a guen se lles teña 
concedido. 


Se algunha das mulleres nomeadas é do lugar de onde é 
Qo alumnado (ou próxima), poderíase tratar de localizala 
e convidala a dar unha charla no centro. 0 alumnado prepararía 
a sesión de presentación así como as preguntas baixo 
a supervisión do profesorado da materia. 0 resultado 
da actividade podería ser publicado na revista/blog/rede 
social do centro. 

Como remate de todas estas 
actividades, propoñemos escoitar 
algunha das seguintes cancións 
acompañadas do visionado dos vídeos: 



GUADI GALEGO 
«Matriarcas» 

https://www.youtube.com/ 

watch?v=VSuS_pdCvSE 




Banda da Loba 
«Anagnórise» 

Sobre a novela homónima de María 
Victoria Moreno (1988). 
https://www.youtube.com/ 
watch?v=u-L1 TgU J6a4 




MÁIS BOAS CÁS PATACAS 
«SON MULLER». 


Primeiro premio na categoría 
xuvenil do II Certame de música 
infatil e xuvenil Quero Cantar 


https://www.youtube.com/ 
watch?v=901 bFgDdH3s 

Bibliografía 


A bibliografía que reseñamos aquí é tanto a empregada 
para a elaboración desta unidade didáctica como aquela que 
pensamos que pode ser de interese e que garda relación coa 
mesma. As posibilidades que ofrece hoxe a rede fan que esta 
semelle moi limitada. Propoñemos tamén, como parte 
do traballo, a ampliación da mesma por parte do alumnado 
con aqueles libros, revistas e páxinas web que poidan topar 
nas súas pescudas. 


Poesía 

Alonso, Fran (comp.), Poetízate, Vigo: Xerais, col. Fóra 

de Xogo, 2006. 

Castro, Rosalía de, Obra galega completa, Editorial 
Akal, 1989. Tamén temos, máis recentes, con intro- 
dución, estudo e notas de Anxo Angueira, Cantares 
Gallegos (Vigo: Xerais, 2013) e Follas Novas (Vigo: 
Xerais, 2016). 

Castro, Rosalía de, «Las literatas. Carta a Eduarda», 
en Obra completa, Fundación Rosalía de Castro, 
Padrón, 1996, p. 493-495, accesible en http://cultura- 
galega.gal/album/docs/doc_1 6Jiteratas.pdf, [consul- 
ta: 15 de novembro de 2018]. 

Coronado, Carolina, «La poetisa en un pueblo», 

en Noél Valis (ed.), Poesías, Madrid: Castalia, 1991, 
pp. 369-370. 

Coronado, Carolina, «Prólogo», en Obras poéticas, 
porVentura Ruiz Aguilera, 1 a ed., Madrid: Imprenta 
Gaspary Roig, 1862, pp. 15-24, accesible en <http:// 
bdh-rd.bne.es/viewer.vm?id=0000095348&page=1> 
[consulta: 27 de marzo de 2019]. 

Fuertes, Gloria, El libro de Gloria Fuertes. Antología 
de poemas y vida, Madrid: Blackiebooks, 2017. 

González Fernández, Helena, Elas e o paraugas tota- 
lizador. Escritoras, xénero e nación, Vigo: Xerais, 
2005. 

Szymborska, Wislava, Poemas escollidos, tradución 
do polaco de Lucía Caeiro, Santiago de Compostela: 
Positivas, 2011. 

Szymborska, Wislava, Antología poética, tradución 
de Elzbieta Bortklewicz, Madrid: Visor, 2016. 


Narrativa 

Mulleres das letras en Galicia, especial do Álbum de 
Mulleres, Comisión de Xénero do Consello da Cultura 
Galega http://culturagalega.gal/album/actividades. 
php?seleccion=6 


Teatro 

ERREGUETÉ (Revista galega deteatro), de publicación 
trimestral e con páxina web (https://erreguete.gal/) 
Dirixida por Vanesa Soltelo. 

Mulleres e teatro en Galicia, especial do Álbum de Mulleres, 
Comisión de Xénero do Consello da Cultura Galega: 
http://culturagalega.gal/album/detalle_especial. 
php?id=221 


Infantil E Xuvenil 

Colección Mulleres bravas da nosa historia, Urco Editora. 

Queizán, María Xosé: Emllla Pardo Bazán. Unha nena 
seduclda polos libros, con ilustracións de Ana Santiso, 
Vigo: Xerais, 2014. 

Rodríguez, Anair, Pioneiras (Vigo: Xerais, 2018) e Pioneiras 2. 
Gal egas que abriron camiño (Vigo: Xerais, 2018). 


Ensaio 

Estévez Salazar, Felicia e Guillermina Domínguez 
Touriño, Tres mulleres galegas de armas tomar 
(María Balteira, María Castaña e María Soliña), Santiago 
de Compostela: Editoral Baía, 2009. 

Oliveira, Chis e AmandaTraba, ám@me, Vigo: Galaxia, 
2018. 

Gabriel, Narciso de, Elisa e Marcela. Amigas e amantes. 
Vigo: Xerais, 2018. 

Crítica E Divulgación 

Plataforma de Crítica Literaria Feminista A Sega. http:// 
www.asega-critica.net. 

Álbum de Mulleres, Comisión de Xénero do Consello da 
Cultura Galega. Biografías e recuperación da memo- 
ria de galegas destacadas: http://culturagalega.gal/ 
album/ 

A saia. Hemeroteca de Publicacións Periódicas Feminis- 
tas, Comisión de Xénero do Consello da Cultura Gale- 
ga http://consellodacultura.gal/fondos_documentais/ 
hemeroteca/coleccion.php?id=7050 

Páxina web que recolle só libros escritos por mulleres. 
Ten un Club de lectura que funciona en distintas cida- 
des españolas (en Vigo no Café de Catro a Catro 
e Librería Versus) http://latribu.info/ 

Páxina da Biblioteca 0 Coto, que mostra portadas de 
libros de mulleres ou relacionados con elas. https:// 
www.pinterest.es/bibliotecaocoto/8-de-marzo-d°/o- 
C3°/oADa-da-muller/ 


Sobre a linguaxe non sexista 

Páxina da Xunta de Galicia. Secretaría Xeral de Igual- 
dade: http://igualdade.xunta.gal/gl/content/lin- 
guaxe-non-sexista 

Páxina da Universidade de Santiago de Compostela. 
Oficina de igualdade de xénero: http://www.usc.es/ 
es/servizos/oix/modules/news/news_0009.html 

Páxina do IES San Clemente. Obradoiro da Igualdade: 
https://www.iessanclemente.net/201 7/06/14/lin- 
guaxe-non-sexista-lenguaje-non-sexista/ 


40 LITERATURA 


ELAS PRESENTES 


Filmografía 


Teresa de Jesús (Josefina Molina, 1984) 

Impromptu (James Lapine,1991) 

Iris (Richard Eyre, 2001) 

The Hours (Stephen Daldry, 2002) 

B ecoming Jane (Julian Jarrold, 2007) 

Simone de Beauvoir. On ne nait pas femme (Virginie Linhart, 
2008) 

Ella(s) (David Baute, 2008) 

Emilia Pardo Bazán, la condesa rebelde (Zaza Ceballos, 2011) 

Huang jin shi dai (Ann Hui, 2014) 

Las sin sombrero (Tánia Balló, Manuel Jiménez Núñez, 
Serrana Torres, 2015) 

La idea de un lago (Milagros Mumenthaler, 2016) 

The wife (Bjorn Runge, 2018) 

Contou Rosalía (Zaza Ceballos, 2018) 


Outras Unidades Didácticas na rede 


www.steg.gal/muller/25.../09/unidade_didactica_ 

secundaria.pdf 

http://www.educatolerancia.com/sexismo-recursos- 

educativos/ 

http://www.cig-ensino.gal/nova/a-cig-ensino-pon-a- 

disposicion-do-profesorado-galego-un-repositorio-de- 

material-para-traballar-o-25n-nas-aulas.html 

Anexos 

Anexo 1 Filosofar a Paus 


Filosofar a Paus propón ao público 
resolver un enigma: A desaparición 
das mulleres da historia da filosofía. 

Con ese obxectivo, un actor e unha 
actriz convocarán en escena a presenza 
de figuras como Hiparquía a cínica 
ou Simone de Beauvoir, mais tamén 
interrogarán a filósofos como Aristóteles, 
Hume ou Rousseau. 

Entre o thriller detectivesco, a aventura de superheroes 
—e superheroínas— e o cinema de epidemias, Filosofar a Paus 
proponse convidar ao público a desenvolver a súa propia aventu- 
ra: a de pensar de forma crítica sobre o silencio, cando non 
as mentiras, aos que a «gran filosofía», a que se estuda nos 
manuais de Historia da Filosofía, someteu as mulleres. 

Filosofar a Paus é un espectáculo teatral pensado para dirixirse 
ao público adolescente e con ese fin utiliza unha serie de recur- 
sos específicos para esas idades: o seu estilo ameno e divertido, 
a utilización dunha linguaxe directa, o uso de referentes culturais 
actuais, unha interpretación fresca e sen complexos e un elen- 
co formado por unha actriz e un actor familiares para o público 
xuvenil. 

Estruturada como un falso work in progress no que se afronta 
a creación dun espectáculo teatral sen partir dun texto preconci- 
bido, senón cun concepto ou unha tese previa como orixe, 
Fllosofar a paus mostra, por tanto, certas claves da creación 
contemporánea como son a investigación artística ou a ruptu- 
ra das convencións teatrais. Esta última cuestión é a que toma 
maior relevancia e serve como gancho para un público adoles- 
cente que está moi acostumado, a través de produtos audiovi- 
suais, a relatos fragmentarios con continuas rupturas da acción. 
Este recurso é básico para crear ese ambiente de frescura 

e improvisación necesario para dar a impresión ás persoas que 
asisten ás representacións, de que non se está a seguir un guión 
marcado, de que calquera cousa pode acontecer sobre o palco. 
Falamos pois da continua creación de expectativas, ou o que 
é o rnesmo, do mantemento do interese dun auditorio que vai 
descubrindo ao tempo que o propio elenco as conclusións 
do espectáculo. 

Pero estas interrupcións e saltos na trama teñen tamén un va- 
lor temático ao permitiren establecer un diálogo entre os dous 
planos presentes na peza: o actor e a actriz e os personaxes que 
interpretan. A través dese diálogo introdúcense cuestións trans- 
versais como os límites do humor, a importancia da linguaxe 
inclusiva ou a aparición de machismos sutís nas nosas activida- 
des cotiás. 

Así Filosofar a Paus conta a historia dunha rapaza e un rapaz 
que pretenden facer un espectáculo teatral co obxectivo 
de demostrar o seguinte siloxismo: 

«Os homes e as mulleres son iguais en canto á súa capaci- 
dade para pensar. Logo, se os homes ao longo da historia 

procuraron a través da filosofía o descu- 
brimento da súa esencia, tamén as mu- 
lleres puideron e poderán facelo.» 

Para o seu razoamento, crearán tres 
escenas tomando como base as ideas 
presentes na estrutura conceptual que 
Virginia Woolf utilizou no seu texto 
«Un cuarto de seu», e que na peza tea- 
tral serían: que di sobre as mulleres 
a filosofía feita por homes?; que di 
a filosofía formulada polas mulleres?; 
e cal é a conceptualización do feminino 
segundo as propias mulleres?. Seguindo 
esta organización, e co obxecto de des- 
envolver cada unha das escenas, tomán- 
se como protagonistas tres personaxes 
históricos que, seguindo a mesma orde 
anterior, serían: Rousseau, Hiparquía 
de Menorea e Simone de Beauvoir. 

A nivel estilístico, a peza utiliza o humor 
e a parodia como mellor xeito de ache- 
gar a este tipo de público o seu discurso, 

sen unha vontade adoutrinante ou de mera transmisión de conti- 
dos. 0 fin último de todo produto cultural debe ser a de permitir 
a cadaquén a elaboración do seu propio razoamento crítico. 

A parodia está presente a través do uso na peza de xéneros, ou 
subxéneros, cinematográficos que tradicionalmente contan con 
grande aceptación entre a adolescencia. A parodia, e polo tanto 
o humor, permite ao público distanciarse e tomar o aire suficien- 
te para manter a necesaria actitude analítica de todo o que 
acontece sobre o palco. 

En canto a cuestións estéticas, a escenografía de Filosofar 
a Paus caracterízase pola súa adaptabilidade, requisito indispen- 
sable para garantir que poda ser representada en calquera espa- 
zo escénico. Recorremos a materiais presentes en calquera aula 
ou centro escolar coa vontade de achegar a peza ao ambiente 
natural do público ao que se dirixe, fomentando desa maneira 
a identificación cos personaxes da actriz e do actor. Despois 
de todo, buscamos que os sintan como un espello, que sintan 
que poderían ser eles e elas quen están sobre o palco. 

Con esa mesma vontade, o vestiario reproduce a vestimenta 
habitual de calquera adolescente mais, ao igual que no contido 
da peza, fuxindo de calquera tópico de xénero. 

Recursos 



Nome: 


Lugar de nacemento: 


Periodo: 


Obras principais: 


Cita/s: 


código 

